JohanHeinsen/ENO huggingface dataset:
Kiøbenhavns Postrytter, 1790-05-03
Efter de nyeste Beretninger var Kongen den 9de hujus i St. Michel, hvor Vinteren dengang var meget stræng. Desuagtet bleve Troppecorpsene i Finland sammentrukne fra alle Kanter, og man kan snart vente at faae vigtige Optrin at høre derfra. – En fra Petersburg til vor i Finland en Chef commanderende Greve Meyerfeld ankommen Coureer har gjort stor Opsigt, og man er meget nysgierrig for at vide hans Depeches væsentlige Indhold. Begge Greverne Wachtmeister, hvilke i Søeslaget ved Hoogland for to Aar siden, tilligemed et Svenske Linieskib, faldt i Russernes Hænder, have paa deres Parole, ikke at tiene mere i denne Krig, faaet den Russiske Monarkindes Tilladelse til at reyse hiem til deres gamle Fader. De have fornemmeligen den Spanske Gesandt i Petersburg, Greve von Galvez, at takke for deres Friegivelse. - Oberstlieutenant von Tygerstedt, som ved Parkumaki blev taget til Fange af Russerne, og siden har tient Fienden til Spion, er tildømt at miste Hovedet og den høyre Arm; og det vil nu komme an paa, om Kongen ogsaa vil confirmere denne Dom.
Kiøbenhavns Postrytter, 1790-05-03
Warschau, den 17 April. Fra de tyrkiske Grændser meldes, at den tyrkiske Keyser nu staaer i Begreb med at reyse fra Constantinopel, til Armeen ved Jsmailow. – Efter andre Beretninger fra den tyrkiske Hovedstad skal der derimod møde dette Aars Udrustninger saa mange Vanskeligheder; hvoriblant de vigtigste ere, at der ankomme ikkun faa Asiatiske Tropper, og at der, især i Constantinopel, hersker en stor Mangel paa Levnetsmidler; at man af disse Grunde kan haabe billigere Forslage fra Portens Side, og at Sultanen skulde blive saameget tilbøieligere til at slutte en antagelig Fred. Man veed nu tilforladeligen, at de hidtil bekiendte Afskrivter af den imellem Preussen og Porten sluttede Tractat, ey ere authentique. Men da den hidsendte Gienpart af den i Constantinopel ratificerte Original i næste Rigsdags=Session siges at blive forelæst, saa vil Publicum fra den Dag først kunne blive derom fuldkommen underrettet.
Kiøbenhavns Postrytter, 1790-05-03
J Gaars=Sessionen forestillede Rigsdagsmarechallen, Greve Malakowski, den critiske Forfatning, hvori Republiken for nærværende Tid befinder sig, og den Fare, hvormed den fra meere end een Side trues. Der siges ogsaa, at der skal i denne Anledning holdes særskilte Conferencer, og at der maaskee vil blive udnævnt en særegen Commission, der skal sørge for alle de i Hensigt til bemeldte critiske Forfatning tagende Beslutningers hastige Jværksættelse.
Kiøbenhavns Postrytter, 1790-05-03
Den nye Russiske Gesandt, Hr. von Bulgakof, ventes fra Jassy inden 14 Dages Forløb, for at afløse Ambassadeuren, Greve von Stackelberg.
Kiøbenhavns Postrytter, 1790-05-03
J Nimierow, i Ukraine, har man den 6te hujus, om Aftenen Kl. 9 1/2, fornummet et Jordskjælv, der vaerede næsten 5 Minuter. Siden mærkede man om Natten endda nogle svagere Stød.
Kiøbenhavns Postrytter, 1790-05-03
Wien, den 17 April. Den udgaaede Kongelige Anordning om Skattereguleringens Ophævelse har vundet almindeligt bifald. Jndholdet er Kongens eget, og den findes derfor skrevet i den jævne kiærlige Fadertone, uden hiin svulstige uforstaaelige Edictstiil, der forhen caracteriserede vore Patenter. Man veed fra en sikker Haand, at der allerede i den Høystsalige Keysers Tid var begyndt paa Underhandlinger med Neapolis og Venedig, for at formaae begge disse Magter til en Diversion imod Tyrken, Leopold har fortsat disse Underhandlinger, men forgiæves; thi, siger man, Venetianerne deele gierne Profiten, men overlade Erobringens Besværligheder til andre.
Kiøbenhavns Postrytter, 1790-05-03
Kongen arbeyder bestandigen i Cabinettet, og lader sig sielden see offentlig, undtagen ved Gudstienesten eller ved Couren. Hs. Majestæt viser den kiærligste Omhu for ret at danne Ærkehertug Franz, som han elsker overmaade høyt, giver ham ofte een og anden Staatssag at udarbeyde, lader ham undertiden sige sine Tanker, og kalder ham ikke sielden, naar noget af Vigtighed skal afgiøres. J sine Ansigtstræk har Monarken ingen Liighed med sine Brødre, men ligner Leopold 1, hans Oldefader paa Mødrene-Side.
Kiøbenhavns Postrytter, 1790-05-03
Erkehertug Franz har derimod, hvad Ansigtet angaaer, meget Liigt med sin Farbroder, den afdøde Keyser Joseph. Hs. nu regierende Majestæt var endog i sin tidligste Ungdom den flittigste af hans Sødskende, hvorfor de ogsaa ofte kaldte ham Doctoren, og Joseph pleyede, naar han horde et smagfuldt Værk roeses, at stige: Det er en Delicatesse for Broder Leopold.
Kiøbenhavns Postrytter, 1790-05-03
J Øvresterrige, især i Egnen omkring Feldkirch, er det meget uroeligt. Bønderne forjage Geistligheden og de verdslige Embedsmænd, ophæve Normalskolerne, ville ikke viide af de nye Skolebøger at stige, og forlange Conscriptionen aldeles ophævet. J Bregen er der desangaaende nedsat en Commission. Med alt dette lader den sindige Fyrste-Staatscanzler ikke Modet falde. "Kun Taalmodighed!" sagde han nyeligen; "alting vil komme i Orden igien, Vanskelighederne ville hæve sig selv, og Undersaatterne faae den attraade Lettelse, naar man først er kommet Maalet nær nok. Over hver enkelt Deel af Staatsforvaltningen maa vedkommende Departements give Monarken den omstændeligste Forklaring. Han vil vide, hvorfor den og den Pensionist har saa høy Pension. Alle de, der endnu ere tienstdygtige, skulle igien ansættes, for at spare Staaten unødvendige Udgivter. Studerevæsenet skal indrettes paa en bedre Fod, og den hidtil i den Henseende nedsatte Commission ophøre. Efter Sigende skulle de geistlige Seminarier ophæves, og Alumnerne overlades til Ærkebispernes og de andre Biskoppers Omsorg. Censuren over alt hvad der hører til Religionsvæsenet og det geistlige Fag, siges Cardinal Erkebiskoppen igien at faae.
Kiøbenhavns Postrytter, 1790-05-03
Lüttich, den 18 April. Saasnart Preusserne vare afmarcherte, blev der givet Ordre til at udelade Fyrstbiskoppens Vaaben af Titelen paa vore Tidender; ligeledes til Jndvaanerne, om at ned tage alle Skildte, paa hvilke dette Vaaben fandtes anbragt.
Kiøbenhavns Postrytter, 1790-05-03
For des hurtigere at faae Statslemmernes Beslutninger exeqverte, blev der strax nedsat en Krigscommission, bestaaende af begge Borgermesterne, Fabri og Chestret, samt 6 Lemmer af Domcapitulet og Adelstanden.
Kiøbenhavns Postrytter, 1790-05-03
London, den 20 April. J Gaar forelagde Hr. Pitt Underhuusets talrige Forsamling Storbrittanniens nærværende Finantsforfatning, og skattede sig paa nye lykkelig, fordi han nu paa den sikkerste Maade kunde grunde en saa vigtig Sag, der har foraarsaget saamange Debatter, paa Virkeligheder, og ikke som forhen paa Speculationer. Han beregnede derpaa dette Aars Subsidie og alle Jndtægterne, Land- og Malt Taxten iberegnet, til 15 Millioner 8460000 Pund, skildrede Storbrittanniens Tilstand som den meest blomstrende, og anslog forrige Aars Udførsel af de Brittiske Havne efter Toldbøgerne til 18 Millioner 513000 Pund, hvoraf allene for 13 Millioner 494000 Pund indenlandske Manufacturvarer, Forrige Aars Jndførsel beregnede han til 17 Millioner 828000 Pund, som han tilstod, var større, end den længe havde været, men at den desuagtet ey var skadelig for Handelsbalancen. Han var stolt af at kunne godtgiøre, hvorledes den Brittiske Skibsfart, som i Aaret 1773 ikkun havde beskæftiget 9224 Skibe og 63000 Søefolk, var i Aaret 1788 voxet til 11085 Skibe og 83000 Søefolk. Som Aarsagen til dette Lands saa anseeligen formeerte Velstand, som endnu for 7 Aar siden sukkede under de største Trængseler, anførte han Freden, Frie heden, Næringsfliden, Nationalcharacterens Haandhævelse, og Snighandelens Undertrykkelse; og lagde denne Formaning til, at Underhuuset vilde forblive sine hidtil fulgte Maximer troe, søge at forlænge Freden, og stedse være belavet paa at møde Kriigens Farer. Uden at bringe noget Pengelaan eller nyt Paalæg i Forslag, sluttede han med følgende Motion: at Huuset var af den Meening, at der til de bevilgede Subsidiers Bestridelse kunde af den consolideerte Fonds Overskud tages en Sum af 2 Millioner 300000 Pund. Dette blev bevilget, endskiøndt Oppositionen som sædvanlig anvendte alt mueligt derimod.
Kiøbenhavns Postrytter, 1790-05-03
Begge de Svenske Chinaskibe, som saalænge havde ligget i Portsmouth, ere paa Lloyds Caffehuus assurerede for henved 200000 Pund Sterling. De have over 2 Millioner Pund Thee inden Borde, og gaae nu under Svensk Convoy til Gothenburg.
Kiøbenhavns Postrytter, 1790-05-03
Leipzig, den 20 April. Efter Beretning fra Schlesien, bliver Fæstningen Reisse sat i en formidabel Stand, og i Troppan ligge allerede saamange Østerrigere, at der paa hvert Huus maa fordeles 20 Mand.
Kiøbenhavns Postrytter, 1790-05-03
Rygtet om et personligt Møde paa den Bøhmisk-Sachsiske Grændse imellem Kongen af Preussen og Ungarn, bliver fornyet, med det Tillæg, at Churfyrsten af Sachsen, ogsaa vil være nærværende ved denne mundtlige Samtale.
Kiøbenhavns Postrytter, 1790-05-03
Frankfurt, den 20 April. J de Lüttichske Lande er det meget uroeligt. J Spaa skal det herlige Vaurhall være ruineret, og Præsten i Landsbyen Ausivall er dræbt af et Flintskud. Det almindeligste Rygte siger, at Lütticherne ville erklære sig for en frie Nation, og at de hværve to patriotiske Regimenter, hvert paa 1000 Mand, foruden 150 Mand Cavallerie. Den saalænge omtalte Understøttelse af en Million Gylden fra Brabanterne, skal være noget mere end blot Rygte. Borgerstanden har til evig Erindring om den Lüttichske Nations Taknemmelighed gjort den Preussiske General von Schlieffen en Præsent af en kostbar Medaille.
Kiøbenhavns Postrytter, 1790-05-03
J Brüssel skal der allerede være over 600 tomme Huuse, hvis Beboere have for Uroelighedernes Skyld forføyet sig andenstedshen.
Kiøbenhavns Postrytter, 1790-05-03
Cølln, den 21 April. Fra Brüssel meldes, at de Flandernske Staater have under 16de hujus virkeligen antaget sig General van der Meerschs Sag, og tilskrevet Kongressen, hvorledes det giorde dem ondt, at den allerede havde sendt ham til Antwerpen i Stedet for til Termonde. Ja der siges end- og, at de Flandernske Deputerte have i denne Anledning forladt Kongressen, at de ere reyste tilbage til Gent, og at Misfornøyelsen over Generalens Skjæbne er overalt i Flandern saa stor, at man har Aarsag at befrygte, de kunde faae i Sinde at bruge voldsomme Midler for at sætte ham i Friehed igien.
Kiøbenhavns Postrytter, 1790-05-03
Amsterdam, den 24 April. Kan man troe en Beregning, som udgives for ægte, saa har det kostet henved en Million Gylden at underholde de Preussiske og Pfalziske Tropper i den Tid, de have staaet i de Lüttichske Lande; hvorunder endda Officerernes Tractement ikke er beregnet.
Kiøbenhavns Postrytter, 1790-05-03
Jmellem Thuillerierne og Staden Brüssel skal der i lang Tid være vedligeholdet en Brevvexling, der sigtede til det Østerrigske Huuses Bedste, og hvori Greve von der Mark skal have været interesseret, Brevene bleve befordrede af Fodgiængere, der mødtes paa hver fierde Miil; men denne Underhandling skal nu være igien ophørt.
Kiøbenhavns Postrytter, 1790-05-03
Kiøbenhavn, den 3 Maji. Den 12te Februarii d. A. er Grosserer Andreas Falch udnævnt til Banco=Commissair i afg. Justitsraad Hoff gaards Sted. Under 9de April er den ved Livregimentet Ryttere staaende Premierlieutenant von Simonsen benaadet med Ritmesters Caracter. Den 23de er Premierlieutenant von Bülow ved Husar-Regimentet beskikket til Second-Ritmester.
Kiøbenhavns Postrytter, 1790-05-03
Meteorologiske Observationer. Therm. Barom.
Kiøbenhavns Postrytter, 1790-05-03
Vinden. 26 April. 7 1/2 Varme S. O. O. S. O.S. S. O.S. S. O. 28. o. O. 9 3/4 1 Maji. S. O.
Kiøbenhavns Postrytter, 1790-05-03
Udi afvigte Uge, fra den 24de April til den 1ste Maji. ere i denne Kongel. Residencestad copulerede 23 Par. Fødte Drenge 18. Piger 22. Tilsammen fødte 40. Døde Mænd 17. Qvinder 10. Drenge 9. Piger 6, af følgende Sygdomme: Alderdom 3 Brystsyge 4. Feber 1. Galdefeber 1. Guulsoet 1. Hastigdød 3. Hidsigfeber 1. Jnflammation 1. Kopper 4. Langvarigsyge 1. Nærvesyge 1. Slag 5. Svindsoet 1. Tænder 4 Tærende Syge 3. Uangivne Svagheder 7. Vattersoet 1. Tilsammen døde 42. Altsaa 2 flere døde end fødte.
Kiøbenhavns Postrytter, 1790-05-03
Til behagelig Efterretning for de høie og gode Herrer Interessentere i det Asiatiske Compagnie bekiendtgjöres herved, at en Generalforsamling skal holdes paa Compagniet Onsdagen den 5te og Onsdagen den 12te Maji förstkommende; Thi anmodes de Herrer Interessentere, som ikke allerede have qualificeret sig til Stemmerettighed, og ønske at kaldes til Generalforsamlingen, behageligst forinden at indfinde sig paa Compagniets Huus hos Justitsdirecteuren hver Mandag og Onsdag Formiddag fra 10 til 12 Slet, for at aflægge den af Interessenterne vedtagne Eed. Endelig bringes Conventionens 6 Cap. 22 & 289. i behagelig Erindring for de af Compagniets Interessentere, som ikke hidtil have behaget at qualificere sig til at møde og stemme i General-Forsamlingerne.
Kiøbenhavns Postrytter, 1790-05-03
Paa Profts Forlag i No. 11, 12 og 13 paa Børsen, er nyelig fra Pressen udkommen Frederich Ilden Konge af Preussens efterladte Værker, 2det Bind med hans Portrait, som indeholder 3die og 4de Deel af Originalen, og sælges for 1 Rdlr. paa Tryk=, 1 Rdlr. 24 s. Skriv= og 1 Rdlr. 48 tz. hollandsk Medianpapiir, begge Bind koster paa Trykp. 3 Rdlr. 24 s., Skrivp. 4 Rdlr. 6 s., hollandsk Medianpapiir 4 Rdlr. 48, hvoraf er Forskud paa 3die Bind 1 Rdlr. paa Trykp., 1 Rdlr. 24 s. Skrivp. og 1 Rdlr. 48 s. Medianpapiir, som godtgiøres ved Overleveringen af det sidste Bind, de som endnu vilde behage at anskaffe sig dette Verk kan erholde 2den Deel for Subscriptions=Priisen indtil det 3die Bind udkommer efter den Tiid forhøyes Priisen en 4de Deel. Tredie Etage i Gaarden No. 199 første Port paa venstre Haand fra gl. Torv i Frederichsberggade, hvori er 6 Værelser, stort Kiøkken, foruden øvrige Commoditeter, er til Leye; om samme handles med Viinhandler Glasing paa Hiørnet af Vandkunsten, hvor ligeledes anvises en liden Pakkielder til Leye i Kalleboderne.
Kiøbenhavns Postrytter, 1790-05-03
AVERTISSEMENTS. Directionen for det Kongelige octroierede Danske Asiatiske Compagnie bekiendtgjør herved, at Onsdagen den 19de Maji förstkommende, om Formiddagen ved 9 Slet, bliver udi Compagniets Huus paa Christianshavn foretaget Auction over endeel Rester, samt efterstaaende og uindløste Chinesiske og Ostindiske Vahre, som alt 14 Dage forinden Auctionen i Compagniets Pakhuuse kan tages i Öiesyn. Godt Maculatur=Papiir er tilkjøbs at bekomme i det Kongelige Bogtrykkerie for 5 Mk. Riiset.
Kiøbenhavns Postrytter, 1790-05-07
benhavn No. Aar. assau. munis. muur, Post-Tidende. uld, ten. Fredagen, den 7 Maji. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1790-05-07
Negotin ved Timock, den 20 Martii. Garnisonen og Jndvaanerne i Widdin forholde sig gandske roeligen ved vore Beleiringsanstalter, sætte sig imidlertid i Forsvarstand, og have megen Besværlighed ved at forsyne sig med Levnetsmidler. Commandanten har sendt to Deputerede til Constantinopel, og saameget indstændigere anholdet om en hastig Hielp, som Kiærnen af Kiøbmandstanden fra Servien og Wallachiet opholder sig for nærværende Tid der paa Stædet med deres Rigdomme.
Kiøbenhavns Postrytter, 1790-05-07
Tyrkisk Grændse, den 2 April. Til den Opstand, som den 17de Februarii skal have været i Storvizirens Hovedqvarteer i Schiumla, anfører man som Aarsager, at Tropperne siden December Maaned ikke ordentligen have faaet deres Sold, og at de Asia terne lovede 28 Piastre mere i Haandpenge ere tilbageholdte. Storvizirens Livgarde, der bestaar af 4000 udsøgte Janitscharer, have faaet Oprøret dæmpet, og man har gjort Anstalt til Troppernes rigtige Betaling for Eftertiden. - De riige Handelshuuse i Constantinopel stiges for nærværende Tid at liide stor Pengemangel, da Handelen saavel i Archipelage som paa det sorte Hav og i de fleste Provindser er standset.
Kiøbenhavns Postrytter, 1790-05-07
Rom, den 10 April. Ved de mange geistlige Functioner saavel i Stilleugen, som i Paaske=Helligdagene, hvorved Arveprindsen af Brunsvig, Enke=Markgrevinde af Bayreuth, og adskillige andre høye Standspersoner vare bestandigen Tilskuere, har Hs. Hellighed grebet sig saa stærkan, at han derover paadrog sig en Upasselighed, hvorfra han dog, ved i Tide at blive aareladt, er igien restitueret. Avignonerne søge tydeligen at misbruge den hellige Faders Føyelighed, og giøre nu Mine til gandske at unddrage sig fra hans Regiering.
Kiøbenhavns Postrytter, 1790-05-07
Efter Pavens udtrykkelige befaling bliver den formelige Proces imod den berygtede Cagliostro i Overmorgen gjort anhængig.
Kiøbenhavns Postrytter, 1790-05-07
Venedig, den 14 April. Den 9de hujus ankom her to Engelske Courerer fra Constantinopel, hvis Depecher strax af Generalconsulen bleve ved Expresser befordrede videre til London. – J Calabrien skal der atter have raset et hæftigt Jordskiælv med Oversvømmelser, hvorved der paa den hele Kyst, men især i Messina, skal være anrettet megen Ødelæggelse.
Kiøbenhavns Postrytter, 1790-05-07
Stockholm, den 20 April. Efter den i Gaar over de paa Fredrichshof arresterte Chefer og Officerer samt øvrige Medskyldige afsagte Dom, skal Generalmajor og Commandeur Baron Armfeld, Obersterne Baron von Otter og Hastesko, og Oberstlieutenanten Baron Klingsporre, have deres Hoveder, Ære og Gods forbrudt; Oberst Montommer og Oberstlieutenant Greve Leyonstedt skulle arquebuseres; Oberstlieutenanterne Baron von Köthen og Enehielm miste Hovedet; Capitain von Tørne sidde 14 Dage i Fængsel paa Vand og Brød, og for evig casseres; Capitain Willebrand og Lieutenant Gadolin, for deres fornærmelige Udtryk imod Hs. Kongl. Majestæt, miste deres Hoveder. De øvrige 65 skulle deels arquebuseres, deels halshugges. Brigadechefen, Baron Hastfehr, har faaet sin Dom særskilt, og skal ligesom Sergeant Segerstrøm, miste Hoved, Ære og Gods. – Da Dommen for aabne Dørre var oplæst, hvilket medtog over 3 1/2 Time, tilkiendegav Krigscollegiet de dømte, at de inden en vis Tiid kunde henvende sig til Hs. Kongel. Majestæt med deres Ansøgninger om Pardon, saaog tillige melde, om de paa Undersøgelses=Proceduren havde fundet noget at udsætte. Den største Deel af ovenanførte Officerer giøre den Dag i Dag er Tieneste ved Armeen i Finn land, ja nogle af dem have udmærket sig ved deres tappre Forhold, og ere i denne Anledning siden avancerede.
Kiøbenhavns Postrytter, 1790-05-07
Warschau, den 21 April. Den Reise, som den Litthauiske Storfeldtherre, Greve Oginsky, nyeligen har foretaget herfra til Berlin, skal have meget vigtige Aarsager. – Man har hidtil fra een Dag til en anden opsat Tractatens Forelæsning paa Rigsdagen imellem Preussen og Porten, fordi man venter en Depeche fra Berlin, hvis Jndhold man først vilde vide. Endskiøndt man ey længer hører tale om den forhen ommeldte her oprettende særskilte Commission, som under nærværende Omstændigheder skulde drive paa de tagne Beslutningers hurtige Udøvelse, saa kan det vel ikke feyle, at denne Sag jo atter snart maa bringes paa Tapetet, siden en saadan Commission just nu er høystnødvendig.
Kiøbenhavns Postrytter, 1790-05-07
Brüssel, den 20 April. Kongressen har besvaret de Flandernske Staaters Brev, hvori de ligesom bebreydede den, at General van der Meersch var sendt til det Antwerpenske Cittadelle, med disse Grunde: at dette baade var skeet for Generalens personlige Sikkerheds Skyld, og fordi en Officeer, over hvilken der skulde holdes Krigsret, nødvendigen maatte bevogtes i et Citadelle. Desuden havde Generalen jo al muelig Friehed, boede i Commandantens Huus, havde sin Familie om sig, blev opvartet af sine egne betiente, kunde indenfor Fæstningen gaae hvor han lystede, og havde sin Secretair, Canonicus le Brou, hos sig. Større Agtelse kunde man dog ikke vise ham, uden at træde Provindsernes Unionstractat for nær. Var han blevet transporteret til Flandern, vilde den offentlige Rolighed derved blevet forstyrret &c. - Kongressen har endog tilbudet sig at conferere med de Flandernske Stater angaaende Generalens Sag.
Kiøbenhavns Postrytter, 1790-05-07
Wien, den 21 April. Allerede i Mandags bragte en Coureer fra Bierget Al lion den Efterretning, at den tyrkiske Fæstning Orsowa havde den 12te hujus capituleret, paa de Vilkaar, at Garnisonen først den 16de skulde udmarchere. J Gaar ankom Greve von Auersberg, som hele Vinteren igiennem har commanderet Blokaden, hertil med Beretning om Garnisonens virkelige Udmarch den 16de hujus, og Fæstningens Overgivelse med alle Storherrlige Eiendomme Kongen udnævnte strax Greven til Generalmajor. Orsowas Besiddelse er for os meget vigtig, da Passagen til Widdin nu er fuldkommen frie, da hele Bannatet er dækket, og Belgrad ikke letteligen vil kunne beleyres, førend man først igien har faaet Orsowa tilbage. Man var tilsidst kommet efter, at denne Fæstning vilde længe før været nødt til at overgive sig, dersom vore egne Friepartier ikke om Natten havde forsynet den med Proviant. Adskillige af disse smukke Folk bleve derfor op klyngede ligeoverfor Fæstningen. Og da Besætningen og Jndvaanerne ey allene maatte frygte for Hungersnød, men af de temmelig stærke Jordrystelser, som den 6te og 12te hujus mærkedes over hele Egnen, vare komne paa den Tanke, at Fæstningen var heelt under Donau undermineret, og de altsaa stode Fare for at springe i Luften, besluttede de hellere at capitulere. Kongen paaseer meget nøye Politieanordningernes Opfyldelse efter Bogstaven, og vil fornemmeligen have sat tilstrækkelige Grændser for unge Menneskers Udsvævelser.
Kiøbenhavns Postrytter, 1790-05-07
Der er allerede transporteret henved 700 liderlige Fruentimmer til Skibs til Ungarn, hvorved Lokkeduernes Antal er blevet saameget mindre her, og smaae Værelser for ærlige skiøndt fattige Folk faaes for billigere Leie. Controlleurgangen paa Residencen, i hvilken den afdøde Keiser selv modtog Suppliquerne, er anviist Hofstaatsdepartementerne til deres Cancellie=Contoirer. Kongen imodtager ikke selv nogen Supplique, men alle maae henholde sig til Erkehertug Franz med deres Anliggender.
Kiøbenhavns Postrytter, 1790-05-07
Af de til Widdins Beleyring bestemte Munitionsskibe er desværre eet med 900 tredsindstyvepundige Bomber siunket ved Dubowa.
Kiøbenhavns Postrytter, 1790-05-07
London, den 23 April. J Forgaars blev den nye Kongelige Danske Gesandt, Greve Wedel=Jarlsberg, ved Staatssecretairen Hertugen, af Leeds forestillet Hs. Majestæt Kongen, som han da og overleverede sit Creditiv.
Kiøbenhavns Postrytter, 1790-05-07
Paris, den 23 April. Udentvivl maa der i Metz være foregaaet noget af Vigtighed. J Gaar ankom derfra en overordentlig Coureer, som steeg af hos Krigsministeren. Det hedder, at 7 af de der værende Regimenter have erklæret sig imod Revolutionen, og at ikkun et, nemlig Regimentet Bourbonnois, vil leve og døe med Nationalgarden. Marquis de Bouille skal endog have nægtet Nationalgarden Kanoner, endskiøndt de foreviiste en udtrykkelig Kongelig Ordre, hvortil Marquien skal have svaret: "Kongen er jo ikke frie, Paa Martinique har Jntendanten Foulon, en Søn af den myrdede Foulon, stiftet en nye Spliid imellem Planterne, Mulatterne og Negerne paa den ene, og de Kongelige Officerer og Betiente paa den anden Side, hvilket let kan give Anledning til en farlig Tumult.
Kiøbenhavns Postrytter, 1790-05-07
Lüttich, den 24 April. Man ruster sig her af alle Kræfter, og stoler fremdeles paa Brabanternes Hielp, der nu er saameget nødvendigere, som vi trues med 5000 Mand Würtembergske, Würzburgske, Cöllnske og Pfaltziske Tropper. – Den 21de hujus har Borgerstanden lagt alle Fyrstbiskoppens Jndkomster, som Fædrelandets Fiendes, under Administration.
Kiøbenhavns Postrytter, 1790-05-07
De fraværende Domherrer ere under deres Embeders og Jndkomsters Forliis indkaldede at fremstille sig inden en bestemt Termin.